ananddey/assamese-wiki-corpus huggingface dataset:
হজৰত মহম্মদ

হজৰত মহম্মদ (২৯ আগষ্ট ৫৭০ – ৮ জুন ৬৩২; মুহাম্মাদ, মোহাম্মাদ আৰু মহম্মদ নামেৰেও পৰিচিত; সম্পূৰ্ণ নাম: আবু আল-কাশ্বিম মুহাম্মাদ ইবনে আব্দুল্লাহ ইবনে আব্দল মুত্তালিব ইবনে হাশ্বিম) হ'ল ইছলাম ধৰ্মত আল্লাহৰ বাৰ্তা প্ৰেৰক আৰু ইছলামী বিশ্বাসমতে আল্লাহ (ইছলাম ধৰ্মত ঈশ্বৰ)ৰ দ্বাৰা প্ৰেৰিত সৰ্বশেষ নবী। তেখেত ইছলাম ধৰ্মৰ পথ প্ৰদৰ্শক।

উদ্ধৃতিসমূহ

অন্ন বস্ত্ৰৰ কাৰণে মানুহে ভিক্ষা কৰাতকৈ হাবিত খৰি কাটি উপাৰ্জন কৰা বেছি ভাল৷
কেতিয়াও অসৎ লোকৰ লগত নুফুৰিবা, প্ৰয়োজন হ’লে অকলেই ফুৰিবা৷ৱ
তুমি ঈশ্বৰক ভাল পাব খোজানে? তেনেহ’লে প্ৰথমে মানুহক ভালপোৱা।
মানুহৰ লগত সদায় হাঁহি মুখে কথা কবা। কোনোৱে তোমাক বেয়া পালে তুমি তাৰ কু-চৰ্চ্চা নকৰিবা।
তেঁৱেই প্ৰকৃত বিশ্বাসী, যি সুখৰ সময়ত আল্লাৰ ওচৰত কৃতজ্ঞ থাকে আৰু দুখৰ সময়ত নিজক আল্লাৰ হাতত সমৰ্পণ কৰে।
যদি কোনে৷ মানুহে মোৰ উপকাৰ কৰে, তেন্তে মই তেওঁৰ উপকাৰ কৰিম; কিন্তু যদি কোনো মানুহে মোৰ অপকাৰ কৰে, তেন্তে মই তাৰ অপকাৰ কৰিম, এনে কথা নকবা। বৰং প্ৰতিজ্ঞা কৰা যে, যদি আনে মোৰ অপকাৰ কৰে, তেন্তে ম‍ই তেওঁৰ উপকাৰ কৰিম আৰু যদি কোনেৱে মোক অত্যাচাৰ কৰে তেন্তে মই তেওঁৰ কেতিয়াও অন্যায় নকৰোঁ।
ভিক্ষা নামাগিবা। ধন নিজে ঘটি দুখীয়া-নিচলাৰ সহায়হে কৰিবা। অৱস্থাই যদি তোমাক ভিক্ষা কৰিবলৈ বাধ্য কৰায়, তেন্তে আল্লাৰ ওচৰতহে ভিক্ষা কৰিবা।
সৰু-বৰ ভাৱ অধৰমীৰ। আল্লাৰ চকুত সকলো সমান। তোমালোকে দুৰ্ব্বলক সবলৰ কবলৰ পৰা ৰক্ষাহে কৰিবা।
তিৰোতাক সম্মান কৰিবা। তেওঁলোকৰ ওপৰত তোমালোকৰ যেনে অধিকাৰ, তোমালোকৰ ওপৰতো তেওঁলোকৰ তেনে অধিকাৰ।
যাৰ মাক-বাপেক নাই, তাক আদৰ-যত্ন কৰিবা। তোমালোকে যি খোৱা বেটী— চাকৰকো তাকে খাবলৈ দিবা। তোমালোকে যি পিন্ধা, সিহঁতকো তাকে পিন্ধিবলৈ দিবা।

উত্‍স

Category:ধৰ্ম প্ৰচাৰক
Category:ইছলাম ধৰ্ম
ৰেণ্ডী হেলাৰ

ৰেণ্ডী হেলাৰ ( ইংৰাজী : Randee Heller ; জন্ম: Randee Antzis ; ১০ জুন, ১৯৪৭) এগৰাকী আমেৰিকান টেলিভিছন আৰু চলচ্চিত্ৰ অভিনেত্ৰী। ১৯৭০ চনৰ চিটকম ছ'পত এলিছৰ চৰিত্ৰত অভিনয় কৰাৰ বাবে তেওঁ পৰিচিত, তাৰোপৰি টেলিভিছনৰ প্ৰথম লেচবিয়ান চৰিত্ৰসমূহৰ ভিতৰত তেওঁৰ চৰিত্ৰ অন্যতম। লগতে দ্য কাৰাটে কিড আৰু দ্য কাৰাটে কিড পাৰ্ট তৃতীয় ছবিত লুচিল লাৰুছ'ৰ চৰিত্ৰত অভিনয় কৰাৰ বাবে, আৰু ষ্ট্ৰীমিং ধাৰাবাহিক কোব্ৰা কাই ; আৰু বাৰ্ট কুপাৰ আৰু ডন ড্ৰেপাৰৰ এল্ডাৰ্লি চেক্ৰেটেৰী আইডা ব্লেংকেনশ্বিপ মেড মেন ধাৰাবাহিকত পুনৰাবৃত্তিমূলক চৰিত্ৰত অভিনয় কৰে।

প্ৰাৰম্ভিক জীৱন

হেলাৰৰ জন্ম হৈছিল নিউয়ৰ্ক চহৰৰ ব্ৰুকলিনত আৰু ডাঙৰ-দীঘল হৈছিল নিউয়ৰ্কৰ পশ্চিম হেম্পষ্টেড, লং আইলেণ্ডত, যি ৰাছিয়াৰ ইহুদী ঐতিহ্যৰ অন্তৰ্ভুক্ত। প্ৰথমতে বষ্টনৰ ইমাৰচন কলেজত পঢ়াৰ পিছত ১৯৬৯ চনত এডেলফি বিশ্ববিদ্যালয়ৰ পৰা স্নাতক ডিগ্ৰী লাভ কৰিবলৈ লং আইলেণ্ডলৈ উভতি আহে, য'ত তেওঁ নাট্য বিষয়ত অধ্যয়ন কৰে। ১৯৭৮ চনত হেলাৰে পৰ্দাৰ কাম কৰিবলৈ নিউয়ৰ্কৰ পৰা কেলিফৰ্ণিয়ালৈ গুচি যায়।

টিভি ধাৰাবাহিক ছ’পত টেলিভিছনৰ প্ৰথম লেচবিয়ান চৰিত্ৰসমূহৰ ভিতৰত অন্যতম এলিছৰ চৰিত্ৰত অভিনয় কৰা চৰিত্ৰটোৱে মিশ্ৰিত সমালোচনা লাভ কৰিছিল, সমালোচনা মূলতঃ তেওঁৰ অভিনয়ৰ ওপৰত নহয় বৰঞ্চ তেওঁৰ চৰিত্ৰটোৰ ষ্টীৰিঅ’টাইপিঙৰ ওপৰতহে কৰা হৈছিল।

চলচ্চিত্ৰ কেৰিয়াৰ

ছ'প এৰি যোৱাৰ পিছত অভিনেত্ৰীগৰাকীয়ে কাৰাটে কিড চিনেমা ধাৰাবাহিকত ডেনিয়েল লাৰুছ'ৰ মাতৃ লুচিল লাৰুছ'ৰ চৰিত্ৰত অভিনয় কৰে, প্ৰথম আৰু কেমিঅ ' হিচাপে তৃতীয় কিস্তিত অভিনয় কৰি সমালোচকৰ পৰা ইতিবাচক জাননী লাভ কৰে। হেলাৰ আছিল প্ৰথম ৰকি চিনেমাত "হে ৰক, ইউ আৰ এ বাম" কোৱা কণ্ঠস্বৰ।

আন আন ছবিসমূহৰ ভিতৰত আছে ফাষ্ট ব্ৰেক (১৯৭৯), বুলৱৰ্থ (১৯৯৮), মনষ্টাৰ-ইন-ল (২০০৫), আৰু ক্ৰেজিলাভ (২০০৫)।

ব্যক্তিগত জীৱন

টিভিৰ লেখক-প্ৰযোজক তথা প্ৰাক্তন মাইম ৰবাৰ্ট গ্ৰীফাৰ্ডৰ সৈতে দীৰ্ঘদিনীয়া সম্পৰ্ক থকা হেলাৰৰ দুগৰাকী কন্যা আছে।

ফিল্মগ্ৰাফী

চলচ্চিত্ৰ

বছৰ
চলচ্চিত্ৰ
১৯৭৯
ফাষ্ট ব্ৰেক
১৯৮৪
দ্য কাৰাটে কিড
১৯৮৬
লেডিজ ক্লাব
১৯৮৯
কাৰাটে কিড পাৰ্ট থ্ৰি
১৯৯৩
দ্য বেবী ডল মাৰ্ডাৰছ
১৯৯৪
ফ্ৰেম-আপ ২: কভাৰ-আপ
১৯৯৭
মেটাৰ অফ ট্ৰাষ্ট]
১৯৯৮
বুলৱৰ্থ
২০০৫
মনষ্টাৰ-ইন-ল
২০০৫
বেটাৰ ডেচ্
২০০৫
ক্ৰেজিলাভ
২০০৯
ক’মা
২০১৭
এ ক্ৰুকড ছামব'ডি
২০২৪
ডেষ্ট্ৰয় অল নেইবাৰচ্
২০২৪
মাৰ্ডাৰ এটা হোলো ক্ৰিক

বাহ্যিক সংযোগ

তথ্যসূত্ৰ

শ্ৰেণী:ইংৰাজী চলচ্চিত্ৰৰ অভিনেত্ৰী
শ্ৰেণী:অভিনেত্ৰী
শ্ৰেণী:ইংৰাজী চলচ্চিত্ৰ
শ্ৰেণী:জীৱিত ব্যক্তি
শ্ৰেণী:আমেৰিকান অভিনয় শিল্পী
টেকন'নিমি

টেকন'নিমি (; গ্ৰীক ভাষাত τέκνον ("সন্তান") আৰু ὄνομα ("নাম"), বা টেকন'নিম হৈছে এক বিশেষ্যপদ, যিটোক প্ৰায়ে পেড'নিমিক বুলি জনা যায়। পিতৃ-মাতৃক তেওঁলোকৰ সন্তানৰ নাম উল্লেখ কৰি মতাৰ এক প্ৰথাকে টেকন'নিমি বুলি কোৱা হয়। এই প্ৰথা সমগ্ৰ বিশ্বৰ বহুতো সংস্কৃতিত পোৱা যায়। ১৮৮৯ চনৰ এখন গৱেষণা পত্ৰত নৃতত্ত্ববিদ এডৱাৰ্ড বাৰ্নেট টাইলাৰে এই শব্দটোৰ উদ্ভাৱন কৰিছিল।

টেকন'নিমি প্ৰচলিত বিভিন্ন ভাষা-গোষ্ঠী:
বিভিন্ন অষ্ট্ৰ'নেছিয়ান জনগোষ্ঠী:
কোকোছ (কিলিং) দ্বীপপুঞ্জৰ কোকোছ মালয়, য'ত পিতৃ-মাতৃক তেওঁলোকৰ প্ৰথম সন্তানৰ নামেৰে জনা যায়। উদাহৰণস্বৰূপে, হাছিম নামৰ এজন লোক আৰু তেওঁৰ পত্নী অনিচাৰ শীলা নামৰ এগৰাকী কন্যা সন্তান আছে। হাছিমক বৰ্তমান "পাক শীলা" (আক্ষৰিক অৰ্থত "শীলাৰ পিতৃ") আৰু অনিচাক এতিয়া "মক শীলা" (আক্ষৰিক অৰ্থত "শীলাৰ মাতৃ") নামেৰে জনাজাত।
বালিৰ লোকসকল।
পেনানসকলৰ দৰে বোৰ্নিঅ'ৰ দয়াক আৰু আনুষংগিক খিলঞ্জীয়া জনগোষ্ঠীসমূহ
মাদাগাস্কাৰৰ বেটচিলিঅ' জনগোষ্ঠী, বিশেষকৈ জাফিমানিৰ উপগোট
ইণ্ডোনেছিয়াৰ মাদুৰেছ জনসাধাৰণৰ ভাষা
ইণ্ডোনেছিয়াৰ মেণ্টৱাই জনগোষ্ঠীসকল
টাইৱানৰ তাও জনগোষ্ঠী
কোৰিয়ান ভাষা; উদাহৰণস্বৰূপে, যদি কোনো কোৰিয়ান মহিলাৰ ছু-মিন নামৰ সন্তান থাকে, তেন্তে তেওঁক ছু-মিন ইওমা (অৰ্থাৎ "ছু-মিনৰ মাতৃ") বুলি কোৱা হ'ব পাৰে আকৌ ল'ৰাটোৰ মাকে নিজৰ স্বামীক মাতিবৰ হ'লে 'ল'ৰাটোৰ বাপেক' বুলি সম্বোধন কৰে। ইয়াত সম্বোধনটোত "妈" (মাক)ৰ পৰা "爸/爹" (দেউতাক)লৈ সলনি হয়। এই ব্যৱহাৰ বেছিভাগেই শিশুটিৰ পিতৃ-মাতৃৰ মাজত ব্যৱহাৰ কৰা হয়, কিন্তু কিছুমান সীমিত পৰিস্থিতিতো ব্যৱহাৰ কৰিব পাৰি, যেনে- শিশুটিৰ শিক্ষকে শিশুটিৰ পিতৃ-মাতৃক সম্বোধন কৰিবৰ ক্ষেত্ৰত।
ভাৰতত প্ৰচলিত বিভিন্ন ভাষাত। উদাহৰণ স্বৰূপে ভাৰতৰ অসম ৰাজ্যত প্ৰচলিত ভাষা অসমীয়াত যদি এজন ব্যক্তিৰ বাবলু নামৰ সন্তান আছে তেন্তে তেওঁ নিজ পত্নীক বাবলুৰ মাক আৰু পত্নী গৰাকীয়ে স্বামীক বাবলুৰ দেউতাক বুলি সম্বোধন কৰে।
আৰবত; উদাহৰণস্বৰূপে, যদি হাছান নামৰ এজন চৌদি ব্যক্তিৰ জেইন নামৰ সন্তান থাকে, তেন্তে হাছানক এতিয়া আবু জেইন (আক্ষৰিক অৰ্থত "জেইনৰ পিতৃ") নামেৰে জনাজাত হ'ব। একেদৰে উম মালিক হৈছে "মালিকৰ মাতৃ।" ইয়াক আৰবী ভাষাত কুনিয়া বুলি জনা যায় আৰু ইয়াক আনৰ প্ৰতি সন্মানৰ চিন হিচাপে ব্যৱহাৰ কৰা হয়।
আমাজনিয়া
জুনি ভাষা
শ্বাহিলী, তাঞ্জানিয়া আৰু কেনিয়াত কোৱাৰ দৰে; উদাহৰণস্বৰূপে, যদি কোনো মহিলাৰ মুছা নামৰ পুত্ৰ থাকে, তেন্তে মহিলাগৰাকীক মামা মুছা নামেৰে জনাজাত হ'ব। মুছাৰ পিতৃ বাবা মুছা নামেৰে জনাজাত হ’ব।
কিছু পৰিমাণে আফ্ৰিকাৰ শিংৰ হাবেছা জনগোষ্ঠী
পশ্চিম আফ্ৰিকাৰ ইয়োৰুবা ভাষা; উদাহৰণস্বৰূপে, যদি এগৰাকী মহিলাৰ ফেমি নামৰ পুত্ৰ থাকে, তেন্তে তেওঁক এতিয়া ইয়া ফেমি (অৰ্থাৎ ফেমিৰ মাতৃ) আৰু তেওঁৰ স্বামী বাবা ফেমি (অৰ্থাৎ ফেমিৰ পিতৃ) নামেৰে জনাজাত হ'ব।
আফ্ৰিকাৰ হাউছা ভাষা; উদাহৰণস্বৰূপে, যদি কোনো পুৰুষৰ আদম নামৰ পুত্ৰ থাকে, তেন্তে সেই মানুহজন বাবন আদম নামেৰে জনাজাত হ’ব, আনহাতে তেওঁৰ পত্নীৰ নাম হ’ব মামন আদম।
নাইজেৰিয়াৰ নুপে জনগোষ্ঠী; উদাহৰণস্বৰূপে, যদি কোনো পুৰুষৰ ইছ্যাকু নামৰ পুত্ৰ থাকে তেন্তে তেওঁক বাবা ইছ্যাকু নামেৰে জনাজাত হ’ব, আনহাতে তেওঁৰ পত্নীক ন্না ইছ্যাকু বুলি কোৱা হ’ব।
বাংলাদেশী সকলৰ মাজত।

তথ্যসূত্ৰ

শ্ৰেণী:সমাজতত্ব
বৰগীত

বৰগীত শংকৰদেৱ আৰু মাধৱদেৱৰ দ্বাৰা ৰচিত, উচ্চ আধ্যাত্মিক ভাবপূৰ্ণ, নিৰ্দিষ্ট ৰাগ-তাল বিশিষ্ট, এক বিশেষ শৈলীৰে গোৱা গীত৷ ভক্তিৰসসমৃদ্ধ বৰগীতসমূহ ব্ৰজাৱলী ভাষাৰে শ্ৰীকৃষ্ণৰ প্ৰতি ভক্তি প্ৰকাশেৰ অৰ্থে ৰচিত। শংকৰদেৱ আৰু মাধৱদেৱ দুয়োজনে ৰচনা কৰা গীত সমূহক “বৰগীত’’ হিচাপে নামকৰণ কৰা নাছিল; পৰৱৰ্তী কালত ভকতসকলেহে শংকৰ-মাধৱে ৰচনা কৰা মহত্বপূৰ্ণ গীতসমূহক শ্ৰেষ্ঠত্বসূচক 'বৰ' বিশেষণটো লগাই "বৰগীত" হিচাপে নামকৰণ কৰিছিল৷

উদ্ধৃতি

মন মেৰি ৰাম চৰণহি লাগু তই দেখুনা অন্তক আগু৷ (শংকৰদেৱৰ প্ৰথম বৰগীত)

মন্তব্য

বৰা পো, অনেক শ্ৰম কৰি গীতখানি কৈলো পুইলে৷ গীত কিছু কৰা, আমি নকৰোঁ আৰু৷
কমলা গায়ন নামৰ ভকতে মুখস্থ কৰিবলৈ নি ঘৰপোৰা জুইত গীতবোৰ পোৰোঁতে চৰিত পুথিমতে শংকৰদেৱে মাধবদেৱক কোৱা কথা৷
ভাবৰ ফালৰ পৰা সেই বাবে বৰগীতবিলাক উপনিষদৰ তত্ত্ব আৰু শ্ৰীমদ্ভাগৱতৰ ভক্তি— এই দুয়োটিৰ এটি ব্যঞ্জনাময় ৰূপৰ আধাৰ হৈ উঠিছে।
ড° নগেন শইকীয়া
বৰগীত সাংসাৰিক জগতৰ প্ৰেম কাহিনীৰ পৰা সম্পূৰ্ণ মুক্ত, আধ্যাত্মিক ভাবৰ উপাসনা প্ৰসংগৰ গীত৷ তদুপৰি ই মহাপুৰুষ বিৰচিত হ’ব লাগিব৷ এনে প্ৰকাৰে বিবেচনা কৰিলে বৰগীতক এটা শ্ৰেণী নুবুলি এক পঞ্জী বা থুপ বোলাহে সমিচীন হ’ব যেন লাগে৷
মহেশ্বৰ নেওগ
“হৰমোহন, প্ৰেমকলহ, ৰাসযাত্ৰা বা কেলি গোপালৰ কাহিনী বৰগীতত নাই। বৰগীতত আছে বেদান্তৰ মৰ্ম সহজ-সৰল ভাষাত; তাত বাজি আছে আধ্যাত্মিক চিন্তা ঐকান্তিক ভক্তিৰ গদ্ গদ্ সুৰত আৰু আছে বিশ্বম্ভৰ ভগৱান স্বয়ং শ্ৰীকৃষ্ণৰ বিশ্ব বিমোহন বাল্য ৰূপৰ বিৱৰণ— জকমকীয়া শব্দৰ আধাৰত।’’
ড°মহেশ্বৰ নেওগ

তথ্য সূত্ৰ

শ্ৰেণী:সাহিত্য
গিনি ৰোমেটি

ভাৰ্জিনিয়া মেৰী ৰোমেটি (জন্ম ২৯ জুলাই, ১৯৫৭) এগৰাকী আমেৰিকান ব্যৱসায়িক কাৰ্যবাহী যিয়ে ২০২০ চনৰ ১ এপ্ৰিলত মুখ্য কাৰ্যবাহী বিষয়া পদৰ পৰা পদত্যাগ কৰাৰ পিছত আই বি এমৰ কাৰ্যবাহী অধ্যক্ষ আছিল।
ইয়াৰ পূৰ্বে তেওঁ আই বি এমৰ অধ্যক্ষ, সভানেত্ৰী আৰু মুখ্য কাৰ্যবাহী বিষয়া আছিল আৰু কোম্পানীটোৰ নেতৃত্ব দিয়া প্ৰথমগৰাকী মহিলা হিচাপে পৰিগণিত হৈছিল। প্ৰায় ৪০ বছৰীয়া কেৰিয়াৰৰ অন্তত ২০২০ চনৰ ৩১ ডিচেম্বৰত আই বি এমৰ পৰা অৱসৰ গ্ৰহণ কৰে।

২০১২ চনৰ জানুৱাৰী মাহত সভানেত্ৰী আৰু মুখ্য কাৰ্যবাহী বিষয়া হোৱাৰ আগতে তেওঁ প্ৰথমে ১৯৮১ চনত আই বি এমত চিষ্টেম ইঞ্জিনিয়াৰ হিচাপে যোগদান কৰে আৰু পিছলৈ বিশ্বব্যাপী বিক্ৰী, বিপণন আৰু কৌশলৰ নেতৃত্ব দিয়ে।
মুখ্য কাৰ্যবাহী বিষয়া হিচাপে তেওঁ আই বি এমক বিশ্লেষণ, ক্লাউড কম্পিউটিং আৰু জ্ঞানমূলক কম্পিউটিং ব্যৱস্থাৰ ওপৰত গুৰুত্ব আৰোপ কৰিছিল।

আই বি এমৰ চি ই অ' হিচাপে ৰোমেটীৰ কাৰ্যকালত ব্লুমবাৰ্গৰ বিশ্বৰ ৫০ গৰাকী আটাইতকৈ প্ৰভাৱশালী ব্যক্তি,
ফৰ্চুনৰ "ব্যৱসায়ত ৫০ গৰাকী আটাইতকৈ শক্তিশালী মহিলা", টাইমৰ টেকৰ ২০ গৰাকী আটাইতকৈ গুৰুত্বপূৰ্ণ ব্যক্তি আৰু ফৰ্বছৰ আমেৰিকা টেকত শীৰ্ষ ৫০ গৰাকী মহিলাকে ধৰি বঁটা লাভ কৰে।

প্ৰাথমিক জীৱন আৰু শিক্ষা

১৯৫৭ চনৰ ২৯ জুলাইত ইলিনয়ৰ চিকাগোত ভাৰ্জিনিয়া নিকোচিয়াত জন্মগ্ৰহণ কৰিছিল জিনি ৰমেটীৰ।

১৯৭৫ চনত জেনেৰেল মটৰ্ছৰ পৰা বৃত্তি লাভ কৰি ইলিনয়ৰ নৰ্থৱেষ্টাৰ্ণ বিশ্ববিদ্যালয়ত পঢ়িবলৈ আৰম্ভ কৰে আৰু জুনিয়ৰ আৰু ছিনিয়ৰ বৰ্ষৰ ভিতৰত ইন্টাৰ্ণিং কৰে। আৰু নৰ্থৱেষ্টাৰ্ণ ইউনিভাৰ্চিটি (২০১৫)ৰ পৰা সন্মানীয় ডক্টৰেট ডিগ্ৰী লাভ কৰিছে। তেওঁ নৰ্থ কেৰ'লিনা ষ্টেট ইউনিভাৰ্চিটিৰ পৰাও সন্মানীয় ডিগ্ৰী লাভ কৰে।

তথ্য সংগ্ৰহ

শ্ৰেণী:নাৰী
শ্ৰেণী:জীৱিত ব্যক্তি
শিলালিপি (মুখপত্ৰ)

শিলালিপি হাফলং শাখা সাহিত্য সভাৰ মুখপত্ৰ৷ ১৯৭৯ চনত স্থাপিত হোৱা হাফলং শাখা সাহিত্য সভাৰ মুখপত্ৰ হিচাপে “শিলালিপি’’ নামৰ এখন পত্ৰিকা প্ৰকাশৰ সিদ্ধান্ত সেইবছৰতে লোৱা হয়৷ অসমীয়া ভাষাত প্ৰকাশ কৰিবলগীয়া পত্ৰিকাখনিৰ সম্পাদক নিৰ্বাচিত হয় লক্ষীধৰ বৰদলৈ৷ ১৯৮২ চনত এই পত্ৰিকাখনিৰ প্ৰথম সংখ্যা বৰদলৈৰ সম্পাদনাত প্ৰকাশ পায়৷ পত্ৰিকাখনিত সমাজৰ বিভিন্ন দিশৰ প্ৰবন্ধ প্ৰকাশ পোৱাৰ উপৰি স্থানীয় জনজাতীয় লোকসকলৰ ভাষা সাহিত্যৰ উন্নতি সাধন কৰাই লক্ষ্য হিচাপে লোৱা হয়৷

থোৰতে হাফলঙৰ সংবাদপত্ৰ আলোচনী

ডিমা হাচাও জিলাৰ (উত্তৰ কাছাৰ পাহাৰ জিলা) সংবাদ পত্ৰৰ ইতিহাস তেনেই চমু৷ ১৯৭২ চনৰ ১৭ জুনত সোণাৰাম থাউসেনৰ চেষ্টাত “গ্দাঁঈ খুৰাং’’ নামে এখন পত্ৰিকা ডিমাছা ভাষাত আৰু বাংলা লিপিত তেওঁৰ নিজৰ প্ৰেছ “হাফলং প্ৰেছ’’ত ছপা কৰি প্ৰকাশ কৰিবলৈ লয়৷ তাৰপাছত সেই বছৰৰে জুলাই মাহত বাংলা আৰু অসমীয়া ভাষাত “দূত’’ নামৰ সাপ্তাহিক সংবাদপত্ৰ বিনোদলাল চক্ৰৱৰ্তীৰ সম্পাদনাত প্ৰকাশ পায়৷ ১৯৭৬ চনত সমীৰ ৰঞ্জন পালৰ প্ৰচেষ্টাত প্ৰথমে বাংলা-ইংৰাজী আৰু পিছত বাংলা-অসমীয়াত “বড়াইল’’ নামে এখনি সাপ্তাহিক সংবাদপত্ৰ প্ৰকাশিত হয়৷ সেইবছৰতে অৰ্থাৎ ১৯৭৬ চনত “মাৰ ভাষা’’ত “পালাই’’ নামৰ এখনি মাহেকীয়া সংবাদপত্ৰ এল, ভি, জৌতেৰ সম্পাদনাত প্ৰকাশিত হয়৷ তাৰপাছত “হাসাও বুবলি’’ নামৰ ইংৰাজী-ডিমাছা ভাষাত দ্বিভাষী আলোচনী এখন প্ৰকাশ পায় ১৯৮৭ চনত৷ থাডৌ-কুকি ভাষাৰ “বমবিল’’ নামৰ সংবাদপত্ৰ, মাৰ ভাষাৰ “ঙাইবান থ্লিফিম’’ ১৯৮৯ চনত, বিভিন্ন ভাষাৰ সংবাদপত্ৰ “দ্য নৰ্থ কাছাৰ এক্সপ্ৰেছ’’ সম্পাদক তুষাৰকান্তি মুখাৰ্জী, থাডৌ-কুকি ভাষাত “দ্য ভয়চ অফ চংপিজান’’, ১৯৯৩চনত জেমী ভাষাত “মাৰাচাম’’, ১৯৯৩ চনত ডিমাছা ভাষাত আৰু মনোজ গৰলোচাৰ সম্পাদনাত “জালাই খুৰাং’’, ১৯৯৭ চনত “দ্য পেজাৰ’’ প্ৰকাশ পায়৷ এইবোৰৰ উপৰি বিভিন্ন অনুষ্ঠান প্ৰতিষ্ঠানৰ মুখপত্ৰ হিচাপে উল্লেখযোগ্য হ’ল উত্তৰণ, শিলালিপি, বনমৰ্মৰ, উত্তৰফাল্গুনী, জাতিঙ্গা, থাপনা, নিসৰ্গ, থিঙ্দল, নীল পাহাৰেৰ দেশ আদি৷

প্ৰথম সংখ্যা শিলালিপি

১৯৮২ চনৰ অক্টোবৰত প্ৰকাশ হোৱা শিলালিপিৰ সম্পাদক লক্ষীধৰ বৰদলৈ৷ মুঠ ৫০ পৃষ্ঠাৰ পত্ৰিকাখনত চাৰিটি প্ৰবন্ধ, দুটি গল্প আৰু কেইটামান কবিতা সন্নিবিষ্ট কৰা হৈছিল৷ ডিমাছা কছাৰীৰ লোকবিশ্বাস, ডিমাছাসকলৰ বোৱাকটা সাজপাৰ আৰু গহনাগাঁঠৰি, কবি গণেশ গগৈৰ কাব্যকৰ্ম, দুৰ্গেশনন্দিনী আৰু মিৰিজীয়ৰী শীৰোনামৰ প্ৰবন্ধকেইটা মূল্যবান হিচাপে বিবেচিত৷

প্ৰথম সংখ্যা শিলালিপিৰ পিছত পৰৱৰ্তী সংখ্যাৰ বিষয়ে একো জনা নাযায়৷ তাৰপিছত ২০০৯ চনৰ পৰা পুনৰ ই মাত্ৰ ৩২ পৃষ্ঠাৰ ক্ষুদ্ৰ আলোচনী ৰূপে প্ৰকাশ পাবলৈ ধৰে৷ সাহিত্য সভাৰ হাঠলং অধিৱেশনৰ লগত সংগতি ৰাখি, ২০১৬ চনত প্ৰকাশিত বৰ্দ্ধিত কলেৱৰৰ শিলালিপিৰ সম্পাদক গৌৰিকান্ত দাসে সম্পাদকীয়ত এইবিষয়ে লিখিছে, “হাফলং শাখা সাহিত্য সভা পুনৰ কাৰ্যক্ষম হৈ চলি থকাৰ মাজতে পুৰণি তথ্যৰ ভিত্তিত সদস্যসকলে ’শিলালিপি’ৰ পুনৰ্প্ৰৱৰ্তনৰ কথা চিন্তা কৰে আৰু ২০০৯ চনত হাতেলিখা (অৰ্থাভাৱত) আলোচনী ৰূপত শিলালিপিক প্ৰকাশ কৰে৷ তাৰপাছৰে পৰা প্ৰতি দুমাহৰ অন্তৰে অন্তৰে শিলালিপি ক্ষুদ্ৰ পত্ৰিকা ৰূপত ওলাবলৈ ধৰে৷’’৷ শিলালিপিৰ লেখাসমূহ সাহিত্যসভাৰ নিয়মীয়া শনিবৰীয়া চ’ৰাত পাঠিত লেখাৰ পৰাই নিৰ্বাচিত কৰি সংকলন কৰা হৈছিল৷

তথ্য সূত্ৰ

শ্ৰেণী:অসমীয়া আলোচনী
আশা মেনন

আশা মেনন (, ১৭ ছেপ্টেম্বৰ ১৯৬০) এগৰাকী ভাৰতীয় ন্যায়াধীশ৷ তেওঁ দিল্লী উচ্চ ন্যায়ালয়ৰ এগৰাকী প্ৰাক্তন বিচাৰক৷.

কৰ্মজীৱন

আশা মেননে দিল্লীৰ লেডী শ্ৰী ৰাম কলেজৰ পৰা অৰ্থনীতি বিষয়ত স্নাতক ডিগ্ৰী লাভ কৰে৷ তাৰ পিছত তেওঁ ১৯৮২ চনত দিল্লী বিশ্ববিদ্যালয়ৰ পৰা এল এল বি পৰীক্ষাত উত্তীৰ্ণ হৈ কুৰুক্ষেত্ৰ বিশ্ববিদ্যালয়ৰ পৰা এল এল এম সম্পূৰ্ণ কৰে। ১৯৮৫ চনত তেওঁ দিল্লী ন্যায়িক সেৱাৰ লগত জড়িত হয়৷

১৯৮৬ চনত তেওঁ বিচাৰকৰ মৰ্যাদা লাভ কৰে। ২০০৮ চনৰ পৰা ২০১২ চনলৈকে তেওঁ দিল্লী ৰাজ্যিক আইনী সেৱা প্ৰাধিকৰণৰ সদস্য সচিব পদত কৰ্মৰত হৈ থাকে।২০১৯ চনৰ ২৭ মে'ত মেননক দিল্লী উচ্চ ন্যায়ালয়ৰ স্থায়ী ন্যায়াধীশ পদলৈ উন্নীত কৰা হয়। ২০২২ চনৰ ১৬ ছেপ্টেম্বৰত তেওঁ অৱসৰ গ্ৰহণ কৰিছিল।

তথ্যসূত্ৰ

শ্ৰেণী:কেৰালাৰ ব্যক্তি
শ্ৰেণী:ভাৰতৰ মহিলা ন্যায়াধীশ
শ্ৰেণী:জীৱিত ব্যক্তি
মাদ্ৰিদ

মাদ্ৰিদ হৈছে স্পেইনৰ ৰাজধানী আৰু আটাইতকৈ ডাঙৰ মহানগৰ। ই স্পেইনৰ ৰাজনৈতিক, সাংস্কৃতিক আৰু অৰ্থনৈতিক কেন্দ্ৰ হিচাপে গুৰুত্বপূৰ্ণ স্থান অধিকাৰ কৰিছে।

ভৌগোলিক অৱস্থান

মাদ্ৰিদ স্পেইনৰ কেন্দ্ৰীয় অংশত অৱস্থিত আৰু প্ৰায় ৬৮০ বৰ্গ কিলোমিটাৰ এলেকাত বিস্তৃত। মহানগৰখন সমুদ্ৰপৃষ্ঠৰ পৰা প্ৰায় ৬৫০ মিটাৰ ওপৰত অৱস্থিত।

জনসংখ্যা

২০২৩ চনৰ তথ্য অনুসৰি, মাদ্ৰিদত প্ৰায় ৩.৩ মিলিয়ন মানুহ বাস কৰে। ই স্পেইনৰ আটাইতকৈ জনবহুল মহানগৰ।

ইতিহাস

মাদ্ৰিদৰ ইতিহাস প্ৰায় ৯ প্ৰহৰি খ্ৰীষ্টপূৰ্বলৈকে যায়। চহৰখন ৯ম শতিকাত আৱাসিক কেন্দ্ৰ হিচাপে বিকাশ লাভ কৰিছিল আৰু ১৫৬১ চনত স্পেইনৰ ৰাজধানী হিচাপে নিৰ্বাচিত হৈছিল।

সংস্কৃতি

মাদ্ৰিদ স্পেইনৰ সাংস্কৃতিক কেন্দ্ৰ। ইয়াত বহু আৰ্ট গ্যালাৰী, থিয়েটাৰ, আৰু সংগীত মঞ্চ আছে। মহানগৰখন মাদ্ৰিদ ফেষ্টিভেল আৰু ফিয়েস্তা'ৰ বাবে জনাজাত।

অৰ্থনীতি

মাদ্ৰিদ স্পেইনৰ মুখ্য অৰ্থনৈতিক কেন্দ্ৰ। ই বাণিজ্য, বেংকিং, আৰু পৰ্যটন ক্ষেত্ৰত গুৰুত্বপূৰ্ণ চহৰ।

তথ্যসূত্ৰ

শ্ৰেণী:ৰাজধানী
শ্ৰেণী:ভূগোল
নাদিৰা বব্বৰ

নাদিৰা বব্বৰ (; জন্ম ২০ জানুৱাৰী ১৯৪৮) এগৰাকী ভাৰতীয় চলচ্চিত্ৰ আৰু থিয়েটাৰৰ অভিনেত্ৰী আৰু পৰিচালক। ২০০১ চনত তেওঁ সংগীত নাটক একাডেমী বঁটা পাইছে। ভাৰতীয় থিয়েটাৰৰ তেওঁ এটা প্ৰতিষ্ঠিত নাম, যি মুম্বাই ভিত্তিক একজুটে নামৰ হিন্দী থিয়েটাৰ দল এটাৰ সৈতে জড়িত। তেওঁ ৰাষ্ট্ৰীয় নাট্য বিদ্যালয়ৰ পৰা স্বৰ্ণপদক পোৱাৰ উপৰিও পিছলৈ বৃত্তি লৈ জাৰ্মানীলৈ গৈছিল। তেওঁ গ্ৰ’টোভিস্কি আৰু পিটাৰ ব্ৰুকচৰ দৰে প্ৰথিতযশা পৰিচালকৰ সৈতে কাম কৰাৰো সুযোগ পাইছিল।

কৰ্মজীৱন

১৯৮১ চনত নতুন দিল্লীত থিয়েটাৰ দল একজুতে আৰম্ভ কৰে। দলটোৱে বহু বছৰ ধৰি শান্তা গান্ধী ৰচিত ভৱাই শৈলীৰ সঙ্গীত নাটক জচমা ওধান মঞ্চস্থ কৰিছিল। নাদিৰাই ১৯৮৮ চনত মুম্বাইলৈ আহে আৰু তাত এই নাট্য দলটো পুনৰ প্ৰতিষ্ঠা কৰে।

বিগত ৩০ বছৰ ধৰি একজুটেই ৬০খনতকৈও অধিক নাট উপহাৰ পৰিবেশন কৰিছে, যাৰ ভিতৰত আছে- সন্ধ্যা ছায়া, লুক বেক ইন এঙ্গাৰ, বল্লভপুৰ কী ৰূপকথা, বাত লাট কী হালত কী, ভৰম কে ভুত, সুভাষ আনাৰকলী আৰু বেগম জান। ইয়াৰ বাদে তেওঁ ৰচনা কৰা নাটকো কেইখন আছে- দয়াশংকৰ কী ডায়েৰী (১৯৯৭),সাক্কু বাই (১৯৯৯),সুমন ঔৰ সানা আৰু জী জেইসী আপকী মৰ্জি। ইয়াত ৰাজ বব্বৰ, সতীশ কৌশিক আৰু কিৰণ খেৰৰ দৰে প্ৰখ্যাত অভিনয় শিল্পীয়ে কাম কৰিছে। ২০১১ চনত দলটোৱে ৩০ বছৰীয়া প্ৰতিষ্ঠা দিৱস পালন কৰে। এই উপলক্ষে মুম্বাইৰ পৃথ্বী থিয়েটাৰত থাৰ্টি ইয়েৰ কাৰাভান ২০১১ শীৰ্ষক সপ্তাহ জোৰা উৎসৱ পালন কৰে।

নাদিৰাক চলমন খানে অভিনয় কৰা জয় হ (২০১৪) ছবিত দেখা গৈছে। ২০১৬ চনত তেওঁ চানী দেউলৰ ঘায়ল ৱানচ্ এগেইনত অভিনয় কৰে।

ব্যক্তিগত জীৱন

ৰাষ্ট্ৰীয় নাট্য বিদ্যালয়ত তেওঁ স্বামী ৰাজ বব্বৰক লগ পাইছিল। তেওঁলোকৰ পুত্ৰ আৰিয়া বব্বৰ হিন্দী চলচ্চিত্ৰ এজন অভিনেতা আৰু জীয়ৰী জুহী বব্বৰ এজনী ফেচন ডিজাইনাৰ। জীয়ৰীয়ে অভিনয় কৰাৰ উপৰিও নাদিৰাৰ নাটকসমূহৰ সাজ-পোচাক ডিজাইন কৰে।

তথ্য উৎস

বাহ্যিক সংযোগ

Official website of 'Ekjute'
Sandhya Chhaya in Pakistan
শ্ৰেণী:ভাৰতীয় মঞ্চ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ৰাষ্ট্ৰীয় নাট্য বিদ্যালয়ৰ প্ৰাক্তন শিক্ষাৰ্থী
সীতা সোৰেন

সীতা মুৰ্মু ওৰফে সীতা সোৰেন এগৰাকী ভাৰতীয় ৰাজনীতিবিদ আৰু জামাৰ পৰা ঝাৰখণ্ড বিধানসভাৰ সদস্য হিচাপে কাৰ্যনিৰ্বাহ কৰা ঝাৰখণ্ড মুক্তি মৰ্চাৰ এগৰাকী নেত্ৰী ৷ তেওঁ জেএমএমৰ মুৰব্বী শিবু সোৰেনৰ বোৱাৰী আৰু প্ৰয়াত দুৰ্গা সোৰেনৰ পত্নী ৷
তেওঁ ২০১২ চনৰ ৰাজ্যসভা নিৰ্বাচনত ভোটদানত ধন লাভ কৰাৰ অভিযোগ উত্থাপন কৰি ৭ মাহ কাৰাবাস খাটিছিল। এতিয়া তেওঁ জামিন লাভ কৰিছে।

ৰাজনৈতিক যাত্ৰা

২০০৯ চনত ঝাৰখণ্ডৰ জামা সমষ্টিৰ পৰা বিধায়ক হিচাপে নিৰ্বাচিত হয়। নিৰ্বাচিত হোৱাৰ পিছত ঝাৰখণ্ড মুক্তি মৰ্চাৰ ৰাষ্ট্ৰীয় সাধাৰণ সম্পাদক হিচাপে নিযুক্তি লাভ কৰে ৷ ২০১৪ চনত একেটা সমষ্টিৰ পৰাই ঝাৰখণ্ড বিধানসভা নিৰ্বাচনত প্ৰতিদ্বন্দ্বিতা কৰি জয়ী হৈছিল। ২০১৯ চনত ঝাৰখণ্ডৰ জামা সমষ্টিৰ পৰা তৃতীয়বাৰৰ বাবে বিধায়ক নিৰ্বাচনত জয়লাভ কৰিছিল।

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:চাঁওতালি ব্যক্তি
কুইলতা

কুইলতা বা কুলতা ভাৰতৰ ওড়িশা ৰাজ্যৰ অন্যতম কৃষক সম্প্ৰদায়। এই সম্প্ৰদায়ৰ লোকসকলে বিশেষকৈ ওড়িশাৰ বলাংগীৰ জিলাৰ পাটনগড় তথা ওড়িশাৰ অন্যান্য পশ্চিম অঞ্চলত বাস কৰে। কুইলতাসকলে ৰাণেশ্বৰ ৰামচণ্ডী দেৱীক প্ৰধান দেৱতা হিচাপে পূজা কৰে। ভগৱান ৰাণেশ্বৰক প্ৰভু শিৱ আৰু দেৱী ৰামচণ্ডীক পাৰ্বতী হিচাপে পূজা কৰা হয়।

উৎপত্তি আৰু ইতিহাস

কুইলতা সম্প্ৰদায়ৰ উৎপত্তি বিষয়ে বিভিন্ন মতামত আছে। এটা মত অনুসৰি, কুইলতা, সুধ আৰু ডুমাল সম্প্ৰদায়ৰ লোকসকল একে বংশৰ সন্তান। আন এটা মত অনুসৰি, কুইলতা সম্প্ৰদায়ৰ লোকসকল হিমাচল প্ৰদেশৰ কুল্লু উপত্যকা অঞ্চলৰ পৰা আগমন কৰিছিল।

ধৰ্ম আৰু উপাসনা

কুইলতা সম্প্ৰদায়ৰ লোকসকলে ৰাণেশ্বৰ ৰামচণ্ডী দেৱীক তেওঁলোকৰ মুখ্য দেৱতা হিচাপে পূজা কৰে। ভগৱান ৰাণেশ্বৰক প্ৰভু শিৱ আৰু দেৱী ৰামচণ্ডীক পাৰ্বতী হিচাপে পূজা কৰা হয়।

উল্লেখযোগ্য তথ্য

কুইলতা সম্প্ৰদায়ক প্ৰায়ে ‘কৃষক জাতি’ হিচাপে আখ্যা দিয়া হয়।
কিছুমান পুৰণি সমাজবিজ্ঞানৰ অধ্যয়নত কুইলতাক জাতিগতভাৱে মধ্যম বৰ্গৰ হিন্দু জাতি হিচাপে বিবেচনা কৰা হৈছে।

তথ্যসূত্ৰ

তথ্যসূত্ৰ

শ্ৰেণী:সামাজিক সম্প্ৰদায়
শ্ৰেণী:ওড়িশা
গিৰীশ কুমাৰ

গিৰীশ কুমাৰ (; জন্ম: ৩০ জানুৱাৰী ১৯৮৯) এগৰাকী ভাৰতীয় অভিনেতা। তেওঁ মূলতঃ হিন্দী চলচ্চিত্ৰত অভিনয় কৰে। ৰোমাণ্টিক কমেডীধৰ্মী ছবি ৰামাইয়া ৱাস্তাৱৈয়াত অভিনয়েৰে তেওঁ বলীউডত পদাৰ্পণ কৰে। ২০১৩ চনৰ ১৯ জুলাইত মুক্তি পোৱা এই ছবিখনত তেওঁ অভিনেত্ৰী, শ্ৰুতি হাছানৰ বিপৰীতে অভিনয় কৰিছিল।

কৰ্মজীৱন

১৯৮৯ চনৰ ৩০ জানুৱাৰী তাৰিখে, গিৰীশে মহাৰাষ্ট্ৰৰ এক হিন্দু ধৰ্মাৱলম্বী সিন্ধি পৰিয়ালত জন্মগ্ৰহণ কৰে। প্ৰভু দেৱাৰ দ্বাৰা পৰিচালিত আৰু তেওঁৰ পিতৃ কুমাৰ এছ. তৌৰাণীৰ দ্বাৰা প্ৰযোজিত, বলীউডৰ ৰোমাঞ্চধৰ্মী চলচ্চিত্ৰ ৰামাইয়া ৱাস্তাৱৈয়া (২০১৩)ৰ বাবে তেওঁক চুক্তিবদ্ধ কৰা হৈছিল। তেওঁৰ পিতৃ, কুমাৰ তৌৰাণী টিপছ ইণ্ডাষ্ট্ৰিজ লিমিটেডৰ পৰিচালনা সঞ্চালক। চলচ্চিত্ৰখনৰ বাবে তেওঁ প্ৰয়োজনীয় শাৰীৰিক গঠন বজায় ৰাখিছিল। ইয়াৰ বাবে তেওঁ তিনি বছৰৰ বাবে প্ৰশিক্ষণ লʼবলগীয়া হৈছিল আৰু আহাৰৰ এক কঠোৰ নিয়ম ৰক্ষা কৰিব লগা হৈছিল। তেওঁ ছবিখনৰ বাবে চাৰ্ফিঙো শিকিছিল।

বলিউড হাংগামাৰ তৰণ আদৰ্শই তেওঁৰ অভিনয় সন্দৰ্ভত এইদৰে মন্তব্য কৰিছিল: "গিৰীশৰ বাবে এয়া প্ৰথম অভিজ্ঞতা হোৱাৰ বাবে তেওঁৰ অভিনয়ত কিছু ৰুক্ষ প্ৰান্ত আছে যদিও আচল বিষয়টো হʼল, তেওঁ ফটোজেনিক আৰু খুব আত্মবিশ্বাসেৰে অভিনয় সম্পন্ন কৰে।" হিন্দুস্তান টাইমছৰ সৰিৎ ৰায়ে তেওঁৰ চিত্ৰায়নৰ কম অনুকূল পৰ্যালোচনা কৰি কয়, "দুৰ্ভাগ্যবশতঃ তেওঁৰ নৃত্যভাগ, তেওঁৰ অভিনয়তকৈ অলপ কম কঠোৰ।" ছবিখনে সমালোচকসকলৰ পৰা খুব কম প্ৰশংসা অৰ্জন কৰিছিল আৰু বক্স অফিচতো প্ৰদৰ্শন উন্নত নাছিল। ২০১৬ চনত, গিৰীশে নৱনীত কৌৰ ঢিল্লোঁৰ বিপৰীতে ৰোমাণ্টিক কমেডিধৰ্মী ছবি, লাভশ্বুদাত গৌৰৱৰ চৰিত্ৰত অভিনয় কৰিছিল। ছবিখনে সমালোচকসকলৰ পৰা প্ৰতিকূল সমালোচনা লাভ কৰিছিল আৰু বক্স অফিচত অসফল হৈছিল। তেওঁ পৰৱৰ্তী সময়ত তেওঁ কলেটাৰেল ডেমেজ নামৰ ছবি এখনত অভিনয় কৰে। ই গাঁৱলীয়া জনসমাজত প্ৰচলিত এক পুৰণি প্ৰথাৰ ওপৰত নিৰ্মিত এখন চুটি চলচ্চিত্ৰ। চলচ্চিত্ৰখন ২০১৮ চনৰ ২৯ নৱেম্বৰত, মুক্তি দিয়া হৈছিল আৰু বহুতো চলচ্চিত্ৰ মহোৎসৱতো প্ৰদৰ্শিত হৈছিল।

চলচ্চিত্ৰপুঞ্জী

বৰ্ষ
শিৰোনাম
ভূমিকা
টোকা
২০১৩
ৰামাইয়া ৱাস্তাৱৈয়া
ৰাম কাপুৰ
মনোনীত – শ্ৰেষ্ঠ নৱাগত অভিনেতাৰ শিতানত স্ক্ৰীণ বঁটা মনোনীত–বিগ ষ্টাৰ এৱাৰ্ড ফৰ মʼষ্ট এণ্টাৰটেইনিং এক্টৰ (ফিল্ম) ডেবিউ - মেল মনোনীত–শ্ৰেষ্ঠ নৱাগত অভিনেতাৰ শিতানত অপ্সৰা বঁটা
২০১৬
লাভশ্বুদা
গৌৰৱ মেহৰা

২০১৮
কলাটেৰেল ডেমেজ
সমীৰ সিং
চুটি ছবি

লগতে চাওক

ভাৰতীয় চলচ্চিত্ৰৰ অভিনেতাসকল

তথ্য উৎস

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেতা
শ্ৰেণী:ভাৰতীয় চলচ্চিত্ৰ অভিনেতা
শ্ৰেণী:মহাৰাষ্ট্ৰৰ ব্যক্তি
শ্ৰেণী:জীৱিত ব্যক্তি
সুলাফ জলিল

সুলাফ জলিল (আৰবী: سولاف جليل; জন্ম: ১৭ জানুৱাৰী, ১৯৮৪) এগৰাকী ইৰাকৰ অভিনেত্ৰী, কৌতুক শিল্পী, আৰু টিভি উপস্থাপক। তেওঁ ১৯৮৪ চনত বাগদাদত জন্মগ্ৰহণ কৰিছিল। তেওঁ ভাষা বিষয়ত বি.এ. ডিগ্ৰী লাভ কৰিছিল।

কৰ্মজীৱন

জলিলে তেওঁৰ কাৰিৰ আঁচনি ১০ বছৰ বয়সত আৰম্ভ কৰিছিল। তেওঁ প্ৰথমে শিশুৰ টিভি শৃংখলত অভিনয় কৰিছিল, তাৰ পাছত নাটক আৰু বাণিজ্যিক থিয়েটাৰত কৰ্মজীৱন আৰম্ভ কৰিছিল। তেওঁৰ প্ৰথম নাটক শিফট বাইনি, ইমৰান আল-তামিমিৰ পৰিচালনাত মঞ্চস্থ হৈছিল। ২০০৩ চনৰ পিছত, তেওঁ বিভিন্ন উপগ্ৰহ চেনেলত উপস্থিত হয়। তেওঁ বহুতো টিভি অনুষ্ঠানত অংশগ্ৰহণ কৰিছে, আৰু তেওঁৰ প্ৰথম টিভি অনুষ্ঠান আছিল আবু আল-আলা আল-মাআৰি।

টিভি শৃংখল

(আখেৰ আল-মলোক)
(ৱাকেৰ আল-থেব)
(আল-দাৰ্স আল-আৱল)
(আল-তিতি)
(জাৰাক ৱাৰাক)
(3 Vies)
আল-কাদুদ

নাটক

(নাটক শিফট বাইনি)

শব্দ প্ৰদৰ্শন

ডালা ললাটফাল

বাহ্যিক সংযোগ

আলৰাশিদ টিভিত সুলাফ জলিলৰ সাক্ষাৎকাৰ

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:ইৰাকৰ ব্যক্তি
গীতালি বৰা

গীতালি বৰা (; জন্ম: ১৯৭৭) অসমীয়া সাহিত্য জগতৰ এগৰাকী ঔপন্যাসিক আৰু গল্পকাৰ।

কৰ্ম জীৱন

সাহিত্য সম্পাদনাৰ সৈতে জড়িত গীতালি বৰা বৰ্তমান অসম প্ৰকাশন পৰিষদৰ পৰা প্ৰকাশিত প্ৰকাশ আলোচনীৰ সহযোগী সম্পাদক হিচাপে কৰ্মৰত।

সাহিত্যকৃতি

উপন্যাস

বুদ্ধজায়া
অন্তৰতম
বাসনাহীনা (আগষ্ট ২০২২)
এটি জোনাকীৰ কথকতা(২০২৩)

গল্প সংকলন

সম্ভৱতঃ
অৰ্গল খোলা প্ৰিয়ম্বদা
এপল’ এপল’
নিৰৱধি নৈৰাঞ্জনা
সত্য-সূৰ্য
গ'ডো আৰু গন্তব্যৰ গল্প
বৈষম্যবাদ

অনুবাদ গ্ৰন্থ

দ্য চাইল্ড হু নেভাৰ গ্ৰু

আলোচনীৰ যোগে প্ৰকাশিত উপন্যাসিকা

আলোচনীত প্ৰকাশিত ধাৰাবাহিক

বঁটা/সন্মান

২০০৮ চনত গল্প সংকলন ‘সম্ভৱতঃ’ ৰ বাবে মুনীন বৰকটকী বঁটা৷
গল্প সংকলন নিৰৱধি নৈৰাঞ্জনাৰ বাবে হোমেন বৰগোহাঞি সাহিত্য বঁটা৷
উপন্যাস ‘বুদ্ধজায়া’ৰ বাবে অসম সাহিত্য সভাৰ সভাপতিৰ বিশেষ সাহিত্য সন্মান৷

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া ঔপন্যাসিক
শ্ৰেণী:অসমীয়া গল্পকাৰ
শ্ৰেণী:মুনীন বৰকটকী বঁটা বিজয়ী
প্ৰকৃতি কক্কৰ

প্ৰকৃতি কক্কৰ এগৰাকী ভাৰতীয় গায়িকা। নতুন দিল্লীত জন্মগ্ৰহণ কৰা কক্কৰৰ কেৰিয়াৰ ২০১২ চনৰ বলীউড ছবি তুতিয়া দিলৰ টাইটেল গীত গোৱাৰ পৰা আৰম্ভ হৈছিল । ইয়াৰ পিছত ২০১৩ চনত মুক্তি পোৱা ছবিৰ বাবে কিছু ট্ৰেকত কণ্ঠদান কৰে, বেছিভাগেই বেকিং ভোকেলছ দিছিল। ইয়াৰ পিছত তেওঁ অংকিত তিৱাৰীৰ সহযোগত এল'নৰ "কতৰা কতৰা" আৰু খামোছিয়াঁৰ "ভীগ লুঁ" গীত মুকলি কৰে। যমজ ভগ্নী সুকৃতি কক্কৰ সৈতে তেওঁ "সুধৰ যা", "মাফিয়াঁ", "কেহদী হা কেহদী না", "হম তুম", "সোনা লগদা", আৰু "মজনু"কে ধৰি স্বতন্ত্ৰ মিউজিক ভিডিঅ' মুকলি কৰে।

প্ৰাৰম্ভিক জীৱন

১৯৯৫ চনৰ ৮ মে'ত ভাৰতৰ নতুন দিল্লীত প্ৰকৃতি কক্কৰে জন্মগ্ৰহণ কৰিছিল। দেউতাকৰ বাহিৰে বায়েক আকৃতি আৰু যমজ ভগ্নী সুকৃতি, পৰিয়ালৰ সকলোৱে গান গায়। সংগীত শিক্ষয়িত্ৰী মাকৰ পৰা সংগীত শিকিবলৈ আৰম্ভ কৰিছিল। সংগীতৰ প্ৰতি তেওঁৰ আগ্ৰহৰ বাবে মাকে তেওঁক পেছাদাৰীভাৱে প্ৰশিক্ষণ দিয়াৰ সিদ্ধান্ত ল’বলৈ বাধ্য হয়। কক্কৰে সাত বছৰ বয়সতে শাস্ত্ৰীয় সংগীতৰ প্ৰশিক্ষণ লয় আৰু কীবৰ্ড আৰু পশ্চিমীয়া সংগীত বজাবলৈ আৰম্ভ কৰে। যিহেতু তেওঁৰ বায়েক আকৃতি কক্কৰে বলীউডত গান গাব বিচাৰিছিল, সেয়েহে তেওঁ দেউতাকৰ সৈতে মুম্বাইলৈ গুচি যায় আৰু পিছত প্ৰকৃতি আৰু পৰিয়ালৰ বাকীসকলে তেওঁলোকৰ লগত সংগ দিয়ে।

তথ্য সংগ্ৰহ

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী